นายกฯมอบรางวัลประกันภัยดีเด่นครบวงจร
นายกฯเป็นประธานมอบรางวัลประกันภัยดีเด่นครบวงจรประจำปี 2552 แก่ผู้ประกอบธุรกิจประกันภัย
1 ก.ย. 2553

นายกฯเป็นประธานมอบรางวัลประกันภัยดีเด่นครบวงจรประจำปี 2552 แก่ผู้ประกอบธุรกิจประกันภัย 
นายอภิสิทธิ์ เวชชาชีวะ นายกรัฐมนตรี เป็นประธานมอบรางวัลประกันภัยดีเด่นครบวงจรประจำปี 2552 แก่ผู้ประกอบธุรกิจประกันภัย โดย บริษัทไทยประกันชีวิต ได้รับรางวัลเกียรติยศที่มีการบริหารงานดีเด่น สำหรับบริษัทที่ได้รับรางวัลบริหารงานดีเด่น อันดับ 1 คือ บริษัทเมืองไทยประกันชีวิต อันดับ 2 บริษัทอาคเนย์ประกันชีวิต อันดับ 3 บริษัทไทยพาณิชย์นิวยอร์คไลฟ์ ประกันชีวิต รางวัลชมเชย ได้แก่บริษัท แมนูไลฟ์ ประกันชีวิต 
ด้านบริษัทประกันวินาศภัย ที่ได้รับรางวัลบริหารงานดีเด่น อันดับ 1 คือ บริษัทกรุงเทพประกันภัย อันดับ 2 บริษัททิพยประกันภัย และบริษัทนวกิจประกันภัย อันดับ 3 บริษัทมิตซุย สุมิโตโม อินชัวรันซ์ สาขาประเทศไทย และบริษัทศรีอยุธยาประกันภัย รางวัลชมเชย ได้แก่ บริษัทสมโพธิ์ เจแปน ประกันภัย(ประเทศไทย) บริษัทโอสถสภาประกันภัย
นอกจากนี้ ยังมีรางวัลบริษัทที่มีการพัฒนาการบริหารงานดีเด่น ในส่วนของบริษัทประกันชีวิต อันดับ 1  บริษัทพรูเด็นเชียล ประกันชีวิต(ประเทศไทย) อันดับ 2 บริษัทไอเอ็นจี ประกันชีวิต อันดับ 3 บริษัทประกันชีวิตนครหลวงไทย ด้านบริษัทประกันวินาศภัย อันดับ 1 บริษัทไอโออิ กรุงเทพประกันภัย อันดับ 2 บริษัทไทยพาณิชย์สามัคคีประกันภัย และ บริษัทไทยประกันสุขภาพ อันดับ 3 บริษัทชับบ์ประกันภัย(ประเทศไทย) และ บริษัทชาร์ทิส ประกันภัย(ประเทศไทย) 
นายอภิสิทธิ์ กล่าวว่า การมอบรางวัลประกันภัยดีเด่นครบวงจร เพื่อส่งเสริมให้ธุรกิจประกันภัยมีการพัฒนาการบริหารจัดการ และ การให้บริการ ให้เป็นที่เชื่อมั่นและได้รับความไว้วางใจจากประชาชน
ทั้งนี้ ภายในงานยังมีการจัดบูธของบริษัทประกันชีวิตและบริษัทประกันภัย โดยแยกเป็น 2 ส่วน คือ ส่วนการบริหารงานภายใน และ ส่วนของการทำกิจกรรมเพื่อสังคม ซึ่งนายกรัฐมนตรี ได้เดินชมงานทั้ง 2 ส่วนภายใต้การดูแลรักษาความปลอดภัยอย่างเข้มงวด